ИЗРАДА И ПРЕЗЕНТОВАЊЕ ПРЕДИСПИТНИХ ЗАДАТАКА ТОКОМ СЕМЕСТРА

***Инклузивно образовање – теорија и пракса***

***Смер: Васпитач у предшколским установама - мастер***

Предиспитни задаци нису обавезни за студенте, већ представљају могућност да студенти *током трајања наставе* у семестру остваре већи број поена. Потребно је да студент најави *најмање пет дана раније* да жели да презентује задатак који је изабрао. Студент може урадити један или оба задатка.

* **Из угла родитеља: Када сам био/ла највише уважена у вртићу свог детета? (до 9 поена)**

Питати три или више родитеља. Дословно забележити одговоре.

Забележити: 1) ко су били испитаници без откривања њиховог идентитета 2) какву децу имају: ког узраста, да ли су са тешкоћама, без тешкоћа и сл.; 3) друге податке које студент сматра важним.

Анализирати одговоре, извући закључке, повезати са литературом (одговарајућим делом Хрестоматије). Припремити презентацију или други вид рада путем кога ће остали студенти бити упознати са резултатима, анализом и закључцима.

* **Могућности у раду са дететом са потребом за додатном подршком (до 9 поена)**

Приказ развојне скале за одређену област/области (Интеграција деце са посебним потребама) и препоруке за рад са дететом коме је потребна додатна подршка/примери добре праксе

*Литература за израду задатка:* Интеграција деце са посебним потребама (развојне скале стр. 66-76) (у библиотеци) и Хрестоматија: шира литература за израду плана активности, као и друга одговарајућа литература/материјали

Студент би требало да изложи (а) очекивана постигнућа и понашања детета у оквиру одговарајуће области развоја; б) сажет опис развојне сметње са карактеристичним понашањима детета, а потом (в) методе и мере за интервенцију/рад са дететом.

Кључно је да студент критички анализира литературу/друге одабране материјале: препозна на чему је фокус у одабраном садржају, увиди каква слика о детету се ствара на основу датог садржаја, да ли се нешто у опису функционисања детета и препорукама за рад са дететом занемарује.

Студент припрема презентацију или други вид рада путем кога би остале студенте упознао са одабраном темом.